《挽大总戎陈翼所先生死殉辽难六首 其一》
明代·邓云霄

漫道兵残将自疑，疾风劲草有谁知？阵临背水争迎敌，食尽睢阳更誓师。

星落黑云沉鼓角，魂归阴雨俨旌旗。英雄有血能成碧，马革何须问裹尸。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。